CELEX: 62016CN0147
Language: et
Date: 2016-03-14 00:00:00
Title: Kohtuasi C-147/16: Eelotsusetaotlus, mille on esitanud Vredegerecht te Antwerpen (Belgia) 14. märtsil 2016 – Karel de Grote – Hogeschool Katholieke Hogeschool Antwerpen VZW versus Susan Romy Jozef Kuijpers

13.6.2016   
            
            
               ET
            
            
               Euroopa Liidu Teataja
            
            
               C 211/28
            
         
      Eelotsusetaotlus, mille on esitanud Vredegerecht te Antwerpen (Belgia) 14. märtsil 2016 – Karel de Grote – Hogeschool Katholieke Hogeschool Antwerpen VZW versus Susan Romy Jozef Kuijpers
      (Kohtuasi C-147/16)
      (2016/C 211/36)
      Kohtumenetluse keel: hollandi
      
         Eelotsusetaotluse esitanud kohus
      
      Vredegerecht te Antwerpen
      
         Põhikohtuasja pooled
      
      
         Hageja: Karel de Grote – Hogeschool Katholieke Hogeschool Antwerpen VZW
      
         Kostja: Susan Romy Jozef Kuijpers
      
         Eelotsuse küsimused
      
      
                  1.
               
               
                  Kas liikmesriigi kohus, kes lahendab tarbija vastu esitatud lepinguliste kohustuste täitmise hagi ja kes on liikmesriigi menetlusõiguse kohaselt pädev omal algatusel kontrollima ainuüksi seda, kas haginõue on vastuolus selle riigi avaliku korra normidega, on samamoodi pädev omal algatusel – ka kostja kohtusse ilmumata jätmise korral – kontrollima ja tuvastama, kas asjaomasele lepingule kohaldatakse [nõukogu 5. aprilli 1993. aasta] direktiivi [93/13/EMÜ] (1) ebaõiglaste tingimuste kohta tarbijalepingutes, nagu see on Belgia õigusesse üle võetud?
               
            
                  2.
               
               
                  Kas vaba haridusasutus, mis annab tarbijale riigi finantseeritud haridust, on ettevõtja Euroopa õiguse tähenduses, kui asi puudutab lepingut sellise hariduse andmise kohta, mille eest tuli tasuda õppemaksu ja antud juhul ka teatud summa haridusasutuse kulude katteks?
               
            
                  3.
               
               
                  Kas tarbija ja riigilt toetust saava vaba haridusasutuse vahelisele lepingule, mis puudutab riigi finantseeritud hariduse andmist selle haridusasutuse poolt, kohaldatakse 5. aprilli 1993. aasta direktiivi 93/13/EMÜ ebaõiglaste tingimuste kohta tarbijalepingutes, ning kas vaba haridusasutus, kes annab tarbijale riigi finantseeritud haridust, on selle hariduse andmist puudutava lepingu osas müüja või teenuste osutaja selle direktiivi tähenduses?
               
            
         (1)  EÜT 1993, L 95, lk 29; ELT eriväljaanne 15/02, lk 288.